Fagforbundet Porsgrunns hytteklubb

- System for tildeling av hyttene

Vi bruker bookingsystemet HytteTrekk for vår hytte på Gautefall. HytteTrekk er et nettbasert bookingsystem som sørger for rettferdig tildeling av firmahytter. Systemet medfører mindre administrasjonsarbeid og gjør det lettere for deg å søke på/plukke ledige perioder. Medlemskap koster fremdeles kr 200,- pr år og leien er fremdeles kr 300,- pr natt i ukedager og 500 ,- pr natt i helger.

**Webside**:
[www.hyttetrekk.no/](http://www.hyttetrekk.no/)fagforbundetporsgrunn

Du må opprette din egen brukerprofil første gang du benytter HytteTrekk. Klikk på ‘OPPRETT NY BRUKER’ i toppen for å gå til registreringsskjemaet. Alle medlemmer er registrert ved sitt mobilnummer i HytteTrekk som du bruker ved oppretting av bruker.

**Poengsystem:**Det gjelder å ha færrest poengsum ved en trekning i HytteTrekk. Det vil si at poeng betegnes som poengbelastninger og at ansiennitet fremkommer med minuspoeng. Når du registrerer deg i systemet vil du få overført ansiennitet- og poengbelastninger fra tidligere system som er lagt inn. Du får -1 poeng for hvert år du har vært medlem, og du kan maksimalt opparbeide -15 poeng.

Periodene du kan søke på er vektet med poengbelastninger etter hvor attraktive de er (0-3 poeng). Ved tildeling via trekning/omtrekning blir poengene knyttet til din konto med en varighet på 3 år fra ankomstdato. Perioder som havner på restmarkedet etter trekning har ingen poengbelastning, og har ingen påvirkning på utfallet av kommende trekninger. Tildelinger av hyttene i påske og ellers, skjer i følge hyttereglementet som ligger inne i revidert utgave på [www.hyttetrekk.no/fagforbundetporsgrunn](http://www.hyttetrekk.no/fagforbundetporsgrunn)

**Trekninger:**
Det gjelder å ha færrest mulig poeng ved en trekning, og det foretas en tilfeldig trekning når 2 eller flere søkere har samme poengsum. Vi vil ha 4 trekninger i året for ca 3 måneder av gangen.

* ***Neste trekning 15. mars 2024****Trekningen gjelder for perioden 1. mai 2024 til 1.oktober 2024.*

**Anbefalinger:**Vi anbefaler deg å søke på alle perioder som du har lyst til å vinne og som du har muligheten til å benytte. Trekningsrekkefølgen foretas etter ‘antall søkere – synkende’. Dette betyr at populære perioder trekkes først, og at alternative søknader ikke ødelegger dine vinnersjanser for de mest attraktive periodene. Ved eventuelle avslag blir man stående på venteliste i tilfelle vinneren avbestiller.

Systemet tildeler maksimalt 2 perioder pr. medlem på trekningsdagen. I tillegg kan medlemmer maksimalt plukke 2 fremtidige perioder fra restmarkedet (etter trekningen).